MIRROR完成美加巡迴演唱會,昨日大清早返港,不少粉絲提早幾日已在機場守候,迎接離港3星期的12子抵港,期間Anson Lo(盧瀚霆)粉絲「神徒」和姜濤粉絲「姜糖」因霸位起爭執,更大打出手兼搶手機,要機管局人員調停及報警處理。Anson Lo今日為新歌《深閨》宣傳受訪,回應日前神徒與姜糖爭執事件。
為fans受傷感肉赤
Anson Lo坦言在落機場已得悉事件,步出機場時心情緊張,「昨天是飛機臨降落香港前少少時間,我們就知道發生咩事,當刻其實是好緊張,馬上問身邊工作人員,工作人員說有人受傷,我馬上再問誰受傷,有多少人受傷,受傷的情況嚴唔嚴重。其實我最擔心大家的安全問題,如果大家為了支持我而令自己身體受傷的話,我覺得好唔值得,其實我的存在就係想大家開心,想大家找到娛樂、找到正能量,我唔想大家失去呢樣嘢。如果受傷的話,我會好肉赤。」
苦惱未有解決方法
當時Anson Lo與Jeremy一齊步出機場,他指當時大家都處於緊張狀態,沒刻意去傾這件事,但都辛苦了Jeremy,我相信他同我一起去面對這件事,好多謝佢,我都知辛苦佢,要佢同我一齊去承受這壓力,所以都想同佢講聲對唔住。」經理人花姐雖已在IG story出po,寫道「我們最喜歡看到的是和諧相處,感謝你們的支持。」但當Anson Lo和Jeremy接受傳媒訪問時,「姜糖」起哄大叫「親生仔」,場面尷尬,其後花姐現身更被「姜糖」大罵「八婆」。問到Anson Lo可擔心將來出席活動,事件再重演?他一臉苦惱、語帶無奈回應,「當然唔想再發生任何類似情況,安全最緊要,所以都work on點樣有一個最好的解決方法。」